**ČO JE/NIE JE MOŽNÉ NA ZBERNOM DVORE ODOVZDAŤ**

Zberný dvor je zriadený na účely bezplatného /stavebný odpad je spoplatnený/ legálneho uloženia niektorých zložiek komunálneho odpadu. Do zberného dvora nie je možné uložiť iný ako v prevádzkovom poriadku špecifikovaný odpad.

Zberný dvor je výlučne určený len pre fyzické osoby s trvalým alebo prechodným pobytom na území obce Liptovská Lúžna a chatárom, ktorí majú zaplatený miestny poplatok za vývoz TKO.

**POKYNY PRE DOVOZ VYTRIEDENÉHO ODPADU DO ZBERNÉHO DVORA**

1/ Pri vstupe na zberný dvor sa musí FO preukázať občianskym preukazom, potvrdením o prechodnom pobyte alebo dokladom o zaplatení miestneho poplatku za vývoz TKO.

2/ Oznámiť druh a množstvo privážaného odpadu a ukázať dovezený odpad.

3/ Odvážiť a zapísať do evidencie potrebné identifikačné údaje, množstvo a druh dovezeného odpadu.

4/ Riadiť sa pokynmi pracovníka zberného dvora.

5/ Dovezený a vytriedený odpad ukladá pôvodca odpadu /občan/ samostatne na základe pokynov pracovníka zberného dvora na ním určené miesto.

**Na zbernom dvore je možné odovzdať len vytriedené zložky a to osobitne:**

**Papier**

* noviny, časopisy, papierové a kartónové obaly v stlačenom stave,
* nesmie byť znečistený potravinami, olejom a dechtom,
* musí byť zbavený kovových a plastových súčastí.

**Sklo**

* sklené fľaše bez uzáverov z kovu, plastu a podobne, sklo z okenných tabúľ, poháre,
* nepatria sem taniere, porcelán, zrkadlá, lepené sklá, sklá z monitorov a obrazoviek a sklenené obaly s obsahom nebezpečných látok.

**Plasty**

* fľaše z nealko nápojov, sirupov, vína a podobne, fľaše z čistiacich a hygienických prostriedkov, igelitové tašky a fólie,
* plasty nesmú byť znečistené potravinami, olejom, dechtom a podobne,
* plastové fľaše je potrebné stlačiť aby sa minimalizoval objem.

**Kovy**

* železo, farebné kovy, zliatiny.

**Objemný odpad**

* molitan, matrace /bez pružín/, koberce, kreslá, sedačky, drevené časti nábytku – len v **demontovanom stave**.

Nábytok, matrace, kreslá a sedačky musia byť rozobraté a vyseparované na kov, molitan, drevo a pod.....

**V prípade, že nábytok nebude rozobratý, nebude prijatý na zberný dvor!!!**

**Elektroodpad z domácností**

* kompletný bez chýbajúcich komponentov /televízory, počítače, rádia, práčky.../.

**Textílie**

* koberce /domáce tkané/, šatstvo.

**Nebezpečný odpad**

* autobatérie, žiarivky.

**Pneumatiky**

* opotrebované pneumatiky z automobilov, motocyklov a bicyklov.

**Spoplatnené zložky komunálneho odpadu, ktoré je návštevník oprávnený na ZD uložiť:**

**Drobný stavebný odpad**

* drobný stavebný odpad je odpad po drobných úpravách v dome alebo byte
* stavebná suť, omietky, tehly, obkladačky, dlaždice, dechtová lepenka, kamenná drvina, keramická dlažba, kvádre, linoleum, obkladacie dosky, sadrokartón, sadrové dosky, sklo s drôtenou vložkou, sklolaminát, tehlová drvina, tehly odľahčené, tehly plné, tvárnice plné betónové, tvárnice pórobetónové, tvárnice škvarobetónové, umakart, strešná krytina – škridla, /všetko vytriedené bez iných zložiek odpadu – káble, papiere, pur pena, sieťka a pod./.

**Tento odpad je spoplatnený vo výške 0,078 EUR za 1 kg**.

**Na zberný dvor nie je možné odovzdať:**

* **zmesový komunálny odpad t.j. zmiešaný odpad z domácnosti,**
* **objemný odpad, nábytok ktorý nie je rozobratý**
* **odpad z rozobratých dopravných prostriedkov /nárazníky, sedačky a pod./**
* **nebezpečný stavebný odpad /azbestová strešná krytina, azbestové rúry/**

**tel. kontakt na zberný dvor: 0908 917 727**